  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиын нимысьтыз ожгар ужрадэ пыриськисьёслэн ӵыжы-выжыоссы элькунысь ожгарчиослы нюлэсэн фура, гуманитарной юрттэт но корт бекчеен машина ыстӥзы. «Сообщество» фонд сюрэс понна тырыны юрттӥз, оглом фонд пыр 800-лэсь трос тонна груз келязы. Со сярысь улосвыл тӧролэн но кивалтэтлэн пресс-службаез ивортӥз. Гуманитарной юрттэт бичанэ ужбергатӥсьёс но пыриськизы. Ожмаськисьёслы лэсьтӥськон материалъёс, мисьтаськон арбериос, сиён-юон, ви возён еврокубъёс но мукет тӥрлык вуттозы. Нюлэсэз ужрадэ пыриськисьёс блиндажъёсты лэсьтонын кутозы, молоковозэн ву нуллозы. Со сяна, «Газета для наших» акци улсын нимыстыз ужрад зонае элькун но ёрос газетъёсты ыстӥзы. Озьы, ожгарчиос вордскем шаерысьтыз иворъёсты котьку тодозы, ӵыжы-бӧлякъёссылэсь но тодмооссылэсь саламъёссэс лыдӟыны быгатозы. Юрттэтэз грузит карыны «Молодая Гвардия Единой России» огазеяськонысь волонтёръёс но Удмуртиысь студентъёслэн отрядъёссылэн улосвыл штабзы юрттӥз. Тодэ вайытом, нимысьтыз ужрадэ пыриськисьёслэн ӵыжы-выжыоссы, ожгар ветеранъёс «Защитники Отечества» фондлэн элькунысь филиалаз юрттэтлы вазиськыны быгато. Тегъёс: нимысьтызужрад юрттэт Удмуртия  